রাজ্যজুড়ে বিজয়া সম্মিলনী কর্মসূচি ঘোষণা অভিষেকের

কলকাতা: উমা পাড়ি দিয়েছেন কৈলাশে। পুজো মিটতেই ভোটের ঢাকে কাঠি পড়ে গেল। একাদশীর দিন থেকেই নির্বাচনী প্রস্তুতি শুরু হয়ে গেল শাসক এবং বিরোধী, দুই শিবিরেই। শুক্রবার শহরে এসে পৌঁছলেন BJP-র দুই নির্বাচনী পর্যবেক্ষক ভূপেন্দ্র যাদব এবং বিপ্লব দেব। অন্যদিকে, বিধানসভা নির্বাচনের (West Bengal Assembly Election 2026) আগে তৃণমূলের শেষ বিজয়া সম্মিলনী। বিজয়া সম্মেলনীকে (TMC Bijoya Sammilani) সামনে রেখে জনসংযোগে তৃণমূল। রাজ্যজুড়ে জনসংযোগে দলের মুখপাত্র ও প্রথম সারির নেতারা উপস্থিত থাকবেন। রবিবার থেকে ব্লকে ব্লকে হতে চলা বিজয়া সম্মিলনীকে হাতিয়ার করছে তৃণমূল (TMC) । সূত্রের খবর, এর জন্য ৫০ জন বক্তার নাম চিহ্নিত করা হয়েছে । বক্তাদের মধ্যে দলের বিধায়ক, সাংসদ, মন্ত্রী সকলেরই নাম রয়েছে ।

বছর ঘুরলেই ভোটপর্ব। প্রধানমন্ত্রী নরেন্দ্র মোদি একাধিকবার রাজ্যে এসে বাংলায় বিজেপি সরকার গড়ার ডাক দিয়েছেন। দুর্গাপুরের সভায় নরেন্দ্র মোদির মুখে জয়শ্রী রামের বদলে শোনা গিয়েছিল জয় মা কালী, জয় মা দুর্গার স্লোগান। বারবার ঘুরে ফিরে এসেছিল বাংলার সংস্কৃতি, বাংলার পরম্পরা ও বাংলার মণীষীদের প্রসঙ্গ। রাজ্যের শাসক দলেরও নজরে ছাব্বিশের ভোট । তার আগে ‘শেষ মুহুর্তের’ প্রস্তুতি সেরে নিতে বিজয়াকে আবারও ‘হাতিয়ার’ করল তৃণমূল। গত বছরের তুলনায় এবার বড় আকারে বিজয়া সম্মেলনী হতে চলেছে তৃণমূলের। জনসংযোগের কাজ ঠিক মতো করাতে তৎপর হয়েছেন দলের সর্বভারতীয় সাধারণ সম্পাদক অভিষেক বন্দ্যোপাধ্যায়। রবিবার থেকে ব্লকে ব্লকে হতে চলা বিজয়া সম্মিলনীকে হাতিয়ার করছে তৃণমূল (TMC) ।

আরও পড়ুন:বিদ্যুৎপৃষ্ঠে একাধিক মৃত, CESC-এর বিরুদ্ধে মিছিল কলেজস্কোয়ারে

সূত্রের খবর, তৃণমূলের ৫০-৫৫ জনকে নিয়ে বিভিন্ন জেলায় প্রচারে যাবেন নেতৃত্বরা। বক্তাদের মধ্যে দলের বিধায়ক, সাংসদ, মন্ত্রী সকলেরই নাম রয়েছে । প্রতিটি ব্লকে বিজয়া সম্মিলনীতে হাজির থাকবেন তাঁরা । ৫ অক্টোবর থেকে কলকাতার নেতারা প্রচারে যাবেন জেলায়, এমনটাই নির্দেশ অভিষেক বন্দ্যোপাধ্যায়ের। আগামী ১৩ অক্টোবর ডায়মণ্ড হারবার লোকসভা কেন্দ্রে আয়োজিত হতে চলেছে বিজয়া সম্মিলনী অনুষ্ঠান। জানা গিয়েছে, আমতলায় আয়োজিত এই সম্মিলনীতে যোগ দেবেন খোদ অভিষেকও। কথা বলবেন দলের ব্লক ও জেলা নেতৃত্বদের সঙ্গে।অভিষেক অনুমোদিত তালিকায় ঠিক কাদের নাম রয়েছে, তা জানা যায়নি। তবে এই তালিকা জুড়ে যে গুরুত্বপূর্ণ বা শীর্ষ নেতা-নেত্রীরা স্থান পেয়েছেন বলেই অনুমান একাংশের। অভিষেকের নির্দেশে, আগামী ১৮ অক্টোবরের মধ্যে রাজ্যের সব ব্লকে বিজয়া সম্মিলনী শেষ করতে হবে। অর্থাৎ ডেডলাইন কালী পুজো অবধি।

দেখুন ভিডিও